എല്ഇഡി വിളക്കുകള് എത്താന് കാലതാമസം സര്ക്കാരിന്റെ നിലാവ് ഇരുട്ടില് ചങ്ങനാശേരി: എല്ഇഡി വിളക്കുകള്ക്ക് കടുത്ത ക്ഷാമം. ഊര്ജ ഉപഭോഗം കുറച്ച് വഴിവിളക്ക് തെളിക്കുന്നതിനായി സര്ക്കാര് ആവിഷ്കരിച്ച നിലാവ് പദ്ധതി ഇരുട്ടിലായി. കിഫ്ബിയുടെ സഹായത്തോടെ കെഎസ്ഇബിയും തദ്ദേശസ്വയംഭരണ സ്ഥാപനങ്ങളും സംയുക്തമായാണ് നിലാവ് പദ്ധതി നടപ്പാക്കാന് തീരുമാനിച്ചത്. നിലാവ് പദ്ധതി പാളിയതോടെ ചങ്ങനാശേരി നഗരപരിധിയിലും കുറിച്ചി, തൃക്കൊടിത്താനം, മാടപ്പള്ളി, പായിപ്പാട് പഞ്ചായത്തുകളിലും ഭൂരിപക്ഷം വഴിവിളക്കുകളും പ്രകാശിക്കാത്ത അവസ്ഥയിലാണ്. വഴിവിളക്ക് പ്രകാശിക്കാത്തതില് പ്രതിഷേധിച്ച് പായിപ്പാട് സമരങ്ങളും അരങ്ങേറിയിരുന്നു. പദ്ധതിയില് അംഗങ്ങളാകുന്ന തദ്ദേശ സ്വയംഭരണ സ്ഥാപനങ്ങള് അവരവര്ക്കു വേണ്ടുന്ന എല്ഇഡി വിളക്കുകളുടെ എണ്ണം പോര്ട്ടല് വഴി സെക്ഷന് ഓഫീസില് സമര്പ്പിക്കുകയായിരുന്നു. വൈദ്യുതി സെക്ഷന് ഓഫീസ് ഇത് കേന്ദ്ര ഓഫീസിന് കൈമാറും. കേന്ദ്ര ഓഫീസില്നിന്നും എണ്ണം നല്കുന്നതനുസരിച്ചാണ് കന്പനികള് എല്ഇഡി വിളക്കുകള് ഉത്പാദിപ്പിക്കുന്നത്. വന്തോതിലുള്ള ഓര്ഡര് ലഭിച്ചതിനാല് യഥാസമയം എല്ഇഡി വിളക്കുകള് നിര്മിച്ചു നല്കാന് സര്ക്കാര് കരാര് നല്കിയിരിക്കുന്ന കന്പനികള്ക്കു സാധിക്കുന്നില്ലെന്നാണ് വൈദ്യുതി വകുപ്പിലെ ഉന്നത ഉദ്യോഗസ്ഥര് ചൂണ്ടിക്കാട്ടുന്നത്. 18വാട്ട്സ്, 35വാട്ട്സ്, 70വാട്ട്സ്, 110വാട്ട്സ് എന്നീ ഇനങ്ങളിലുള്ള വിളക്കുകളാണ് പദ്ധതി പ്രകാരം വിതരണം ചെയ്യുന്നത്.